钦定古今图书集成/明伦汇编/官常典/第082卷 > 东海王瑱
## 钦定古今图书集成/明伦汇编/官常典/第082卷 > 东海王瑱

按《魏书北海王传》，“北海平王详子颢，弟瑱，字宝意，起
家为通直郎，转中书郎，历武卫将军、光禄少卿、黄门郎，
出除平北将军、相州刺史，为大宗正卿，封平乐县开
国公，食邑八百户。庄帝初，拜侍中、车骑将军，封东海
王，食邑千户。俄迁中书监、左光禄大夫，兼尚书右仆
射，又拜车骑大将军，加侍中。瑱无他才干，以亲属”早
居重任。兄颢入洛，成败未分，便以意气自得，为时人
所笑。颢败，潜窜，为人执送，斩于都市。出帝初，赠侍中、
都督雍华岐三州诸军事、骠骑大将军、太尉公、尚书
令、雍州刺史。子衍袭爵。武定中，通直散骑侍郎。齐受
禅，爵例降。